અરવલ્લી: લોકસભા-૨૦૧૯ ની ચૂંટણી પહેલા ભારે ઉથલપાથલ મચી હતી ભાજપ અને કોંગ્રેસમાં નેતાઓ અને કાર્યકર્તાઓએ રાજકીય પાટલીઓ બદલી હતી લોકસભાની ચૂંટણી લાડવા માંગતા ક્ષત્રિય  ઠાકોર સેનાના કર્તાહર્તા અલ્પેશ ઠાકોર અને તેમનો ઝભ્ભો જાલી ફરતા ધવલસિંહ ઝાલાએ ભારે ધમપછાડા કર્યા પછી ટિકિટ ન મળતા અલ્પેશ ઠાકોરે કોંગ્રેસ પક્ષના તમામ પદો પરથી ક્ષત્રિય ઠાકોર સેનાની કોર કમિટીના કહ્યા પ્રમાણે રાજીનામુ ધરી દીધું હોવાનો આભાસ ઉભો કરી અલવિદા કરી દેતા વર્ષોથી કોંગ્રેસ પક્ષ સાથે જોડાયેલા ક્ષત્રિય ઠાકોર  સેનાના કાર્યકરોમાં રોષ ભભૂકી ઉઠ્યો હતો અને લોકસભાની ચૂંટણીમાં અલ્પેશ ઠાકોર અને બાયડના કોંગ્રેસના ધારાસભ્ય ધવલસિંહ ઝાલાએ અંગત સ્વાર્થ માટે ઉત્તર ગુજરાતમાં ભાજપની બી ટીમ તરીકે કામ કરી રહ્યા હોવાના આક્ષેપ જે તે સમયે ઉઠ્યા હતા.